XXXVI.  Privilegium confirmationis possessionum et bonorum monasterii S. Theoderici Remensis.   (Anno 1126, Febr. 10.) [VARIN,  Archiv. admin. de Reims,  tom. I, p. 279.]
HONORIUS episcopus, servus servorum Dei, dilecto in Christo filio GUILLELMO abbati monasterii Sancti Theoderici, quod situm est in territorio Remensi, ejusque successoribus regulariter substituendis in perpetuum.
Desiderium quod ad religionis propositum et animarum salutem pertinere monstratur, auctore Deo, sine aliqua est dilatione complendum. Quamobrem, dilecte in Christo fili Guillelme abbas, rationabilibus tuis petitionibus assensum praebentes, monasterium Sancti Theoderici, cui auctore Domino praeesse cognosceris, in beati Petri tutelam, nostramque protectionem suscipimus. Universas igitur possessiones et bona omnia quae locus idem in praesentiarum legitime possidet, tibi tuisque successoribus secundum Dei timorem ibi promotis, praesentis decreti pagina confirmamus. In quibus haec propriis visa sunt nominibus exprimenda: ipsam videlicet totam villa Sancti Theoderici quietam et liberam, et ab advocatia, comitatu, vel vicecomitatu, sive ab omni exactione saeculari, secundum praecepta regum Lotharii, Caroli, et Henrici absolutam, cum adjacente villula quae dicitur villare sub silva; item mansum indominicatum in villa Pullione, mansum indominicatum in villa Tillio cum terris appendentibus, et in his omnibus bannum, et justitiam et furnum cum decima tota; villam Francorum cum decima tota; cumque haec omnia sub una parochia contineantur, hac ratione est libera ut annua illa obsonia in synodo non persolvat; et presbyteri qui inibi abaabbate statuuntur, ad conventus decanorum quos Kalendas vocant, non accedant nisi sponte voluerint, alias autem canonicam ex eis exhibeant obedientiam; mansum indominicatum in villa Triniaco vel Mazzella, et justitiam, et bannum, et furnum bannilem in tota villa cum decima tota et quibusdam terris in villa Cavalio jacentibus et ad ipsum Triniacum pertinentibus, decimam villae Chalon quae est de parochia ipsius Triniaci; decimam villae Chanadii quae est de parochia Sancti Theoderici sicut et villa Francorum. Tres molendinos in Vidula cum tota aqua et piscatione ipsius fluminis, a divisione ipsius fluminis super molendinum Maschot, usque ad molendinum. Macele, cum quarta parte ipsius molendini, et paludem adjacentem ipsi aquae, pro cujus herbaria rustici de Chalon corveiam solvunt Sancto Theoderico in Triniaco; villam Nocturniacum cum banno et justitia; mansum indominicatum in Brimerci curte; terras censuales in villa Mairiaco, similiter in Gaugiaco. In dioecesi Remensi, altaria haec: de Triniaco, de Herimundivilla, de Summopi, de Spoia, de Seilisas, de Ida, de Thelina. In episcopatu Laudunensi, altaria haec: de Wreivilla, de Hupenci curte, de Berturi curte, de Agubi curte, de Condeto, de Domnamaria, de Ansoldi curte, de Sancto Theodulfo, quod dicitur Guast. In episcopatu Noviomensi altaria duo et ecclesias, et decimas totas de Atheiis et de Emina, septem mansos terrae in ipsa villa Atheiis. In episcopatu Tornacensi, altaria haec: de Guartengen, de Kercova cum capella Guarnereia. In episcopatu Cameracensi, altaria haec: de Bernis cum capella de Quadromonte, de Elefella. Quaecunque praeterea futuris temporibus idem monasterium juste atque canonice poterit adipisci, firma ei et illibata permaneant; et praedicta altaria libera sint, et absque personis. Salvo in omnibus jure ac reverentia Remensis archiepiscopi, atque aliorum episcoporum, et consuetudinibus canonicis. Decernimus ergo ut nulli omnino hominum liceat idem monasterium temere perturbare, aut ejus possessiones auferre, vel ablatas retinere, minuere, vel temerariis vexationibus fatigare, sed omnia integra conserventur, eorum pro quorum sustentatione ac gubernatione concessa sunt, usibus omnimodis profutura. Si qua vero ecclesiastica saecularisve persona hanc nostrae constitutionis paginam sciens, contra eam temere venire tentaverit, secundo tertiove commonita, si non satisfactione congrua emendaverit, potestatis honorisque sui careat dignitate, reamque se divino judicio existere de perpetrata inquitate cognoscat, et a sacratissimo corpore ac sanguine Dei et Domini Redemptoris nostri Jesu Christi aliena fiat, atque in extremo examine districtae ultioni subjaceat. Cunctis autem eidem loco justa servantibus sit pax Domini nostri Jesu Christi, quatenus et hic fructum bonae actionis percipiant, et apud districtum judicem, praemia aeternae pacis inveniant. Amen. Ego Honorius catholicae Ecclesiae episcopus, s. Data Laterani, per manum Haimerici sanctae Romanae Ecclesiae diaconi cardinalis et cancellarii, IV Idus Februarii, indictione IV, anno Dominicae Incarnationis 1126, pontificatus autem domini Honorii secundi papae anno II.
( sic )